צו איגודי ערים (אשכול רשויות נגב מערבי)

{{ח:התחלה}}
{{ח:כותרת|צו איגודי ערים (אשכול רשויות נגב מערבי), התשע״ח–2018}}

{{ח:פתיח-התחלה}}
{{ח:תיבה|ק״ת תשע״ח, 2663|צו איגודי ערים (אשכול רשויות נגב מערבי)|https://olaw.org.il/takanot/takanot-8060.pdf}}; {{ח:תיבה|תשפ״א, 2565|תיקון|https://olaw.org.il/takanot/takanot-9258.pdf}}; {{ח:תיבה|תשפ״ב, 2188|תיקון|https://olaw.org.il/takanot/takanot-10022.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק איגודי ערים#סעיף 2|סעיפים 2}}, {{ח:חיצוני|חוק איגודי ערים#סעיף 8א|8א}}, {{ח:חיצוני|חוק איגודי ערים#סעיף 9|9}}, {{ח:חיצוני|חוק איגודי ערים#סעיף 15|15}}, {{ח:חיצוני|חוק איגודי ערים#סעיף 16|16}} {{ח:חיצוני|חוק איגודי ערים#סעיף 17ד1|ו־17ד1}} {{ח:חיצוני|חוק איגודי ערים|לחוק איגודי ערים, התשט״ו–1955}} (להלן – החוק), לאחר התייעצות עם שר האוצר, שר החקלאות, שר הבריאות והשר להגנת הסביבה ולבקשת הרשויות המקומיות המפורטות {{ח:פנימי|תוספת 1|בתוספת הראשונה}}, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הקמת אשכול רשויות מקומיות}}
{{ח:ת}} מוקם בזה איגוד ערים מסוג אשכול רשויות מקומיות שייקרא ”אשכול רשויות נגב מערבי“ (להלן – האשכול), כדי לעודד פיתוח אזורי וקידום שיתופי פעולה בנושאים שונים בין הרשויות המקומיות החברות בו, שתחומו הוא שטח שיפוטן של הרשויות המקומיות {{ח:פנימי|תוספת 1|שבתוספת הראשונה}}.

{{ח:סעיף|2|תפקידי האשכול וסמכויותיו}}
{{ח:ת}} אלה תפקידי האשכול וסמכויותיו:
{{ח:תת|(1)}} ליזום ולקדם פעולות לצורך הכנה וביצוע של תכניות לפיתוח אזורי ושיתופי פעולה בין הרשויות המקומיות החברות באשכול, בתחומים שעליהם תחליט מועצת האשכול, ואולם לא יהיה באמור כדי להקנות לאשכול את הסמכויות והתפקידים של כל אחת מהרשויות המקומיות שבתחומו בתחומים אלה, אלא לפי פסקה (3);
{{ח:תת|(2)}} מתן שירותים וטרינריים והפעלת מערך פיקוח ואכיפה וטרינרי לפי הדינים הנוגעים לכך, בתחומי הרשויות המקומיות המפורטות {{ח:פנימי|תוספת 2|בתוספת השנייה}}; לשם ביצוע תפקידיו אלה, יהיו לאשכול כל הסמכויות הנתונות לרשות מקומית המפורטת {{ח:פנימי|תוספת 2|בתוספת השנייה}} לפי כל חיקוק בעניינים הנוגעים לתפקידיו כאמור; לצורך זה, בכל מקום בחיקוק שמדובר בו ב”עירייה“, ”מועצה מקומית“ או ”ראש רשות מקומית“. יראו כאילו מדובר באשכול או ביושב ראש האשכול, הכול לפי העניין, והוא אם אין הוראה אחרת לעניין זה;
{{ח:תת|(3)}} אם רשות מקומית החברה באשכול אצלה לאשכול מסמכותה לפי כל חיקוק או הטילה עליו תפקיד שהוטל עליה לפי כל חיקוק לפי {{ח:חיצוני|חוק איגודי ערים#סעיף 17ד1|סעיף 17ד1(2) לחוק}} ובכפוף לו, יפעל האיגוד במסגרת הסמכויות שנאצלו לו ויבצע את התפקידים שהוטלו עליו, כאמור.

{{ח:סעיף|3|הרכב המועצה}}
{{ח:ת}} מועצת האשכול תהיה מורכבת מנציגי הרשויות המקומיות החברות באשכול כמפורט {{ח:פנימי|תוספת 1|בתוספת הראשונה}}.

{{ח:סעיף|4|מינוי מנהל כללי}}
{{ח:תת|(א)}} מועצת האשכול תודיע בפומבי על כוונתה למנות מנהל כללי לאשכול ועל האפשרות להגיש מועמדות לתפקיד.
{{ח:תת|(ב)}} טרם החלטת המועצה על מינוי מנהל כללי לפי {{ח:חיצוני|חוק איגודי ערים#סעיף 8א|סעיף 8א לחוק}} תונח לפניה המלצה של ועדה לאיתור ולבחינה של מועמדים בדבר המועמד המתאים ביותר למשרה.
{{ח:תת|(ג)}} הוועדה תקבע ותפרסם את מאפייני המשרה ואת תנאי הסף הנדרשים מן המועמדים, תבחן את כישוריהם וסגולותיהם של המועמדים למשרה בכל דרך שתיראה לה ותנמק את המלצותיה.
{{ח:תת|(ד)}} אלה יהיו חברי הוועדה לבחינת מועמדים לפי סעיף קטן (ב):
{{ח:תתת|(1)}} נציג הרשויות המקומיות החברות באשכול שתמנה מועצת האשכול, והוא יהיה יושב ראש הוועדה;
{{ח:תתת|(2)}} המנהל הכללי של משרד הפנים או נציגו;
{{ח:תתת|(3)}} מנהל כללי של איגוד ערים מסוג אשכול, שימנה המנהל הכללי של משרד הפנים.
{{ח:תת|(ה)}} לתפקיד המנהל הכללי הראשון של האשכול ימונה המנהל הכללי של תאגיד שהרשויות המקומיות החברות באשכול מחזיקות את מרבית מניותיו, אם החליטה כך מועצת האשכול, וסעיפים קטנים (א) עד (ד) לא יחולו על מינויו.
{{ח:תת|(ו)}} המנהל הכללי ימונה לתקופת כהונה אחת של שמונה שנים.

{{ח:סעיף|5|התקשרויות לפי הסכם של תאגיד}}
{{ח:תת|(א)}} על אף האמור {{ח:חיצוני|צו איגודי ערים (הוראות אחידות)#סעיף 36|בסעיף 36 לצו איגודי ערים (הוראות אחידות), התשל״ז–1977}} רשאי האשכול, באישור מועצת האשכול, אם שוכנע שהדבר נדרש מטעמי חיסכון ויעילות, להתקשר לקבלת שירותים או רכישת טובין לפי חוזה שעשה תאגיד שהרשויות המקומיות החברות באשכול מחזיקות את מרבית מניותיו, לפני הקמת האשכול בקשר לעניינים הנתונים במסגרת תפקידי האשכול ושנעשה בעקבות מכרז לפי הדין החל על עירייה בשינויים המחויבים, בתנאים ולתקופה שנכללו בחוזה שעשה התאגיד כאמור ולמעט זכות ברירה.
{{ח:תת|(ב)}} הודעה על התקשרויות לפי סעיף קטן (א) תפורסם באתר האינטרנט של האשכול.

{{ח:סעיף|6|ייסוד תאגיד}}
{{ח:ת}} {{ח:חיצוני|צו המועצות המקומיות#סעיף 146א|סעיף 146א לצו המועצות המקומיות, התשי״א–1950}} יחול על האשכול בשינויים המחויבים.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 1|סעיפים 1}} {{ח:פנימי|סעיף 3|ו־3}})}}}}

{{ח:סעיף*|||תיקון: תשפ״א, תשפ״ב}}
{{ח:ת}}

הרשות המקומית	מספר נציגי הרשות במועצה

עיריית אופקים	1

מועצה אזורית אשכול	1

מועצה אזורית בני שמעון	1

מועצה מקומית לקיה	1

מועצה אזורית חוף אשקלון	1

מועצה אזורית מרחבים	1

עיריית נתיבות	1

עיריית רהט	1

מועצה אזורית שדות נגב	1

עיריית שדרות	1

מועצה אזורית שער הנגב	1

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 2|סעיף 2}})}}}}

{{ח:סעיף*}}
{{ח:ת}} עיריית אופקים

{{ח:סעיף*|||תיקון: תשפ״א}}
{{ח:ת}} מועצה אזורית אשכול

{{ח:סעיף*}}
{{ח:ת}} מועצה אזורית מרחבים

{{ח:סעיף*|||תיקון: תשפ״א}}
{{ח:ת}} עיריית נתיבות

{{ח:סעיף*}}
{{ח:ת}} מועצה אזורית שדות נגב

{{ח:סעיף*}}
{{ח:ת}} עיריית שדרות

{{ח:חתימות|ו׳ באב התשע״ח (18 ביולי 2018)}}
* '''אריה מכלוף דרעי'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]